Ευτυχώς…τρελλάθηκα!

Το ***Ευτυχώς…τρελλάθηκα!*** είναι ασπρόμαυρη ελληνική κωμική ταινία του 1961 σε σκηνοθεσία του Κώστα Ανδρίτσου και σενάριο του Γιώργου Λαζαρίδη, το οποίο αποτελεί κινηματογραφική προσαρμογή του θεατρικού ομώνυμου θεατρικού έργου του Γιώργου Ρούσσου. Πρωταγωνιστούν οι Νίκος Σταυρίδης, Γκέλυ Μαυροπούλου, Μάρθα Καραγιάννη, Θανάσης Βέγγος και ο Δημήτρης Νικολαΐδης. 
## Σύνοψη
Η υπόθεση της ταινίας περιστρέφεται γύρω από τον Χαρίλαο Μαραζιώτη (Νίκο Σταυρίδη), ο οποίος αντιμετωπίζει μεγάλα οικονομικά προβλήματα στην επιχείρηση του, την ποτοποιία Χάρμα. Βρισκόμενος σε άσχημη ψυχολογική κατάσταση και προφανώς νευριασμένος που η ποτοποιία πηγαίνει από το κακό στο χειρότερο, ο Χαρίλαος δέχεται επίσκεψη από κάποιους οφειλέτες του, οι οποίοι πιστεύοντας ότι του έχει σαλέψει, σκέφτονται να εξοφλήσουν τα χρέη τους. Όταν όμως ο Χαρίλαος τους εξηγεί ότι είναι καλά και ότι απλώς τον έχει επηρεάσει η οικονομική κρίση, οι οφειλέτες του κάνουν δεύτερες σκέψεις και αποφασίζουν να μην τον εξοφλήσουν. Αυτή η αντίδραση και μην έχοντας άλλη εναλλακτική λύση μπροστά στο οικονομικό αδιέξοδο, είναι αρκετό ώστε ο Χαρίλαος να παραστήσει για λίγο καιρό τον τρελό.

## Διανομή ρόλων
*Νίκος Σταυρίδης - Χαρίλαος Μαραζιώτης**'
*[[Γκέλυ Μαυροπούλου]] - Ηρώ Λεκάκη**'
*Δημήτρης Νικολαΐδης - δρ Μαρκονικολάκης
*Μάρθα Καραγιάννη - Ισμήνη Παπάζογλου**'
*[[Άγγελος Μαυρόπουλος]] - Ωνάσης
*[[Γιώργος Βελέντζας]] - αστυνομικός
*[[Θανάσης Βέγγος]] - Μανώλης
*[[Σταύρος Παράβας]] - Στάθης
*[[Τζόλυ Γαρμπή]] - Αντιγόνη Ζουμπούλη**'
*Περικλής Χριστοφορίδης - Ανάργυρος
*Ντόρα Αναγνωστοπούλου - Βούλα
*Αλέκος Πάντας - Θάνος**'

== Κυκλοφορία ==
Η ταινία έκανε [[πρεμιέρα]] στις 23 Οκτωβρίου 1961 στις κινηματογραφικές αίθουσες Αβέρωφ, Άνεσις, Άντζελα, Ιντεάλ, Κοσμοπόλιτ, Κυψελάκι και Ρόδον στην [[Αθήνα]], ενώ συγχρόνως ξεκίνησε να προβάλλεται στους κινηματογράφους Παλλάς του [[Πειραιάς|Πειραιά]], Πάνθεoν της [[Πάτρα|Πάτρας]],Απόλλων της [[Καβάλα|Καβάλας]] και Διονύσια της [[Θεσσαλονίκη|Θεσσαλονίκης]]. Συνολικά η ταινία έκοψε 37.620 εισιτήρια, καταλαμβάνοντας την 15η θέση ανάμεσα σε 68 ελληνικές ταινίες της σεζόν 1961-1962.

== Υποδοχή ==
=== Κριτικές ===
Κατά την διάρκεια προβολής της ταινίας στους κινηματογράφους το 1961, η [[εφημερίδα]] ''[[Έθνος (εφημερίδα)|Έθνος]]'', έδωσε μια μεικτή κριτική στην ταινία αναφέροντας χαρακτηριστικά πως ''οσο προχωρεί (η υπόθεση) βέβαια παίρνει διαρκώς και περισσότερο φαρσοειδή χαρακτήρα, συνολικά όμως χωρίς να συνθέτη τίποτα το ξεχωριστό, βλέπεται συμπαθητικά. Ο σκηνοθέτης Ανδρίτσος του έδωσε τον παλμό που αποζητά από την φύσιν του το έργο και ο Νίκος Σταυρίδης ζωντανεύει τον κεντρικό ήρωα με μπριο που, αν και φθάνει πολλές φορές στην υπερβολή διασκεδάζει τον θεατή''.

Σε μια σύγχρονη κριτική το **athinorama.gr*' έδωσε με τη σειρά του μια αρνητική κριτική στην ταινία αναφέροντας πως *ο Νίκος Σταυρίδης βρίσκει τον τρόπο να σώσει επιχείρηση και αρραβώνα, όχι όμως και μια ταινία που δεν έχει σενάριο και υποστήριξη από τις υπόλοιπες ερμηνείες''.

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 1961
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Κώστα Ανδρίτσου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς